এই সূত্রে নানা আকরগ্রন্থ অবলম্বনে বৌদ্ধ দেবদেবীর সাধারণ পরিচয় তুলে ধরেছেন গবেষক। তা থেকে জানা যায়, বৌদ্ধ-ধারণায় দেহধারী গৌতমবুদ্ধের আগেও আরো ছয়জন মানুষি বুদ্ধ ছিলেন। এঁরা হলেন – বিপশ্যি, শিখী, বিশ্বভূ, ক্রকুচ্ছন্দ, কনকমুনি ও কশ্যপ। শেষের তিনজন ছিলেন ঐতিহাসিক ব্যক্তি। গবেষক জানিয়েছেন, তাঁর সংগৃহীত নতুন চর্যাপদে এঁদের উলেস্নখ রয়েছে। পাশাপাশি উলেস্নখ আছে পঞ্চ ধ্যানীবুদ্ধের তথা বৈরেচুন, রত্নসম্ভব, অমিতাভ, অমোঘসিদ্ধি ও অক্ষোভ্যের প্রসঙ্গ। পঞ্চ ধ্যানীবুদ্ধের শক্তি বা সঙ্গিনী পাঁচজন। তাঁরা হলেন – যথাক্রমে লোচনা, বজ্রধাত্বীশ্বরী, পা-ুরা, তারা ও মামকী। পঞ্চ ধ্যানীবুদ্ধের মধ্যে নতুন চর্যাপদে অমিতাভের স্ত্ততি সবচেয়ে বেশি দেখা যায়। গবেষক আরো জানিয়েছেন, নতুন চর্যাপদে পঞ্চ ধ্যানীবুদ্ধের ষোড়শ বোধিসত্ত্বের উলেস্নখ থাকলেও প্রাধান্য পেয়েছে সমন্তভদ্র, রত্নপাণি, পদ্মপাণি, বিশ্বপাণি, বজ্রপাণি, মঞ্জুশ্রী ও অবলোকিতেশ্বর এবং এঁদের বিভিন্ন রূপ।